Kunderne skal leve af deres pensionsopsparing, når de går på pension. Det er derfor vigtigt, at man ikke alene ved, hvor meget man kan forvente at få udbetalt, men også har en idé om, hvor højt eller lavt beløbet kan risikere at blive. Dermed har man mulighed for at vælge at spare mere op eller skifte til en lavere risiko. Samtidig bør man kunne sammenligne risikoen, når man skal vælge mellem forskellige pensionsprodukter.